ង្វៀន ស៊ួនហ្វុក

ង្វៀន ស៊ួនហ្វុក (ភាសាវៀតណាម៖ Nguyễn Xuân Phúc, កើតថ្ងៃទី២០ ខែកក្កដា ឆ្នាំ១៩៥៤) គឺជាអ្នកនយោបាយវៀតណាមម្នាក់ដែលបានបម្រើការជាប្រធានាធិបតីវៀតណាមពីឆ្នាំ ២០២១ រហូតដល់ការលាឈប់ពីតំណែងរបស់លោកនៅឆ្នាំ ២០២៣ ជុំវិញរឿងអាស្រូវពុករលួយ។

លោកស៊ួនហ្វុកជាបុគ្គលដ៏មានអំណាចបំផុតទីពីរនៅក្នុងការិយាល័យនយោបាយអាណត្តិទី១៣ របស់បក្សកុម្មុយនីស្តដោយនៅពីក្រោយតែលោកង្វៀន ហ៊្វូចុងប៉ុណ្ណោះ ហើយជាបុគ្គលមានអំណាចទីបីនៅក្នុង​ការិយាល័យ​នយោបាយ​អាណត្តិទី១២។​ លោកជាសមាជិកពេញសិទ្ធិរបស់រដ្ឋសភាដោយធ្លាប់បានបម្រើនៅក្នុងអាណត្តិទី១១, ១២, ១៣ និងទី១៤។ លោក​ត្រូវ​បាន​រដ្ឋសភា​វៀតណាមបោះឆ្នោត​តែងតាំងជាប្រធានាធិបតី​នៅ​ថ្ងៃ​ទី៥​ ខែ​មេសា ឆ្នាំ​២០២១ បន្ទាប់​ពី​កាន់​តំណែង​ជា​នាយក​រដ្ឋមន្ត្រី​បានរយៈពេលប្រាំ ឆ្នាំ។ លោកស៊ួនហ្វុកបានក្លាយជាសមាជិកនៃបក្សកុម្មុយនីស្តវៀតណាមចាប់តាំងពីថ្ងៃទី១២ ខែវិច្ឆិកា ឆ្នាំ១៩៨៣ មកម្លេះ។

ឯកសារយោង 

នាយករដ្ឋមន្ត្រីវៀតណាម
ប្រធានាធិបតីវៀតណាម
ឧបនាយករដ្ឋមន្ត្រីវៀតណាម
បុគ្គលនៅរស់
សមាជិកនៃការិយាល័យនយោបាយនៃបក្សកុម្មុយនីស្តវៀតណាម